Indicación Cheografica Protechida Ternasco d'Aragón

A Indicación Cheografica Protechida Ternasco d'Aragón ye una indicación cheografica protechida sobre a carne de ternasco. En primeras fue reconoixida en Espanya como Denominación Especifica, estando a primera carne fresca que obtenió dita protección. Posteriorment, en 1996, se rechistró en a Unión Europea como indicación cheografica protechida (IChP). A zona de producción incluyida en ista IChP ye tot o territorio d'Aragón. O suyo consello regulador, situau en Mercazaragoza, tien como principal misión a trazabilidat d'a carne.

 Oríchens 
A historia d'o ganau ovino en Aragón ye documentada como minimo dende tiempos de Chaime I, cuan nombra en 1218 a Domingo de Montealtet como Chusticia d'os ganaders de Zaragoza. Poco dimpués i hai atro documento sinyau por o rei en que apareixe o Chusticia a o frent d'a Casa de Ganaders de Zaragoza, a institución agroalimentaria mas antiga d'Espanya. La importancia del origen del ternasco de Aragón Por ixas envueltas a carne d'ovino ya yera a protagonista en as lifaras que s'organizaban.

A primera vegada que apareixe escrita a palabra "ternasco" ye en 1672 en un documento oficial d'a Casa de Ganaders que diz que "Bernardo Lafarga, pastor, roba unas meyas, un cutiello, unas cullaras, una bota de vin y un ternasco".

 Redolada 
O ternasco d'Aragón se cría en toz os puestos d'a cheografía aragonesa, un país de grans contrastes en a suya orografía que van desde as altas montanyas d'os Pireneus y o Sistema Iberico dica as planas d'a depresión d'Ebro con altarias que oscilan dende os mas de 3.000 metros dica os 300 metros.

 Clima 
O clima ye mediterranio continentalizau, estando en a depresión central templau-arido y prou ventolero y fendo-se mas fredo y humedo en puyar ta as montanyas. As temperaturas meyas anyals en o centro d'a depresión d'Ebro oscilan entre os 14 y 15°C, baixando bel par de graus en os semontanos. As plevidas anyals son de bels 300-400 mm en a val meya d'Ebro, de 800 mm en a canal de Berdún y dica 2.000 mm en as cumbres pirenencas y d'o Sistema Iberico. En a depresión de Calatayú-Teruel son 400-500 mm anyals y as suyas sierras se superan os 700-800 mm. Ye tipica a boira preta en a depresión d'Ebro.

A variedat de terrenos y climas deixa tamién una variedat de flora, trobando-se preferentment en os praus hierbas como Eriseteto-Polygonion, Trisetum flavescens, Dactylis glomerata, Trifolium pratense (tefla común) u Festuca rubra (cerriello royo) y en os pastizals Eremopyrum cristatum, Platycapnos echeandiae, Valerianella multidentata, Astragalus alopecuroides, Lappula patula, Medicago minima (meligón), Scorpiurus subuillosa, Astragalus sesamens, Trifolum scabrum u Melitotus sulcatus. Pliego de condiciones modificado de la IGP Ternasco de Aragón

 Caracteristicas 
Os corders son alimentaus dende o suyo naiximiento con leit materna complementada “ad libitum” con palla blanca y concentraus autorizaus. O ternasco se sacrifica con una edat de 70 a 100 días, con un peso en canal de 10 a 13 kilogramos siempre que, amás, istos productos sigan emparaus por a indicación cheografica protegida (IChP) Ternasco d'Aragón, y, por lo tanto, cumplan os suyos exichents requisitos de calidat. A carne ye de color rosa palida, tierna con inicio d'infiltración grasa a livel intramuscular, gran chucosidat y textura suau. IChP Ternasco d'Aragón

S'han feito a-saber-los estudios sobre ista carne "Efecto de la adición de vitamina E en la dieta sobre la valoración visual de carne de corderos de la I.G.P. Ternasco de Aragón", Begoña Panea, M. Juárez, Carlos Sañudo Astiz, P. Casado, E. Ramas, Eurocarne: La revista internacional del sector cárnico, ISSN 1132-2675, Nº. 142, 2005, pags. 103-106 con l'obcheto de poder determinar a calidad alimentaria y as suyas propiedaz sensorials, asinas como a valoración d'os consumidors fendo comparanzas con atros tipos de carnes.

Razas
As razas de ganau ovino aptas pa la producción de ternasco d'Aragón son as siguients: Qué es el ternasco de Aragón
 Rasa aragonesa.
 Fardosca.
 Roya bilbilitana.
 Maellana.
 Ansotana.

 Producción y comercialización 
En l'anyo 2021 i heba un total de 572 ganaderías inscritas y 315.196 uellas rechistradas pa la producción de corders en 294 lugars de toda a cheografía aragonesa. Se certificoron en ixe mesmo anyo dica 184.089 canals de ternasco d'Aragón. El Ternasco de Aragón mantiene su producción en 2021 con 572 ganaderías y 315.196 ovejas. RumiNews, 31 de chinero de 2022. Rumiantes.net

En Aragón a carne de ternasco ye habitual en a cesta d'a crompa y fa parti de recetas culinarias tradicionals d'ista rechión, ya que ye una carne especialment sabrosa y terneta. "Ternasco de Aragón: cocina de ayer y de hoy". C. García Castán. Alcaraván. 2000. ISBN 8495222035. Pach. 76 Actualment mas d'a metat d'a comercialización d'o ternasco d'Aragón se fa manimenos difuera d'a comunidat autonoma, prencipalment en o nord-este d'Espanya. Más del 50% de la comercialización del Ternasco de Aragón ya se realiza fuera de la comunidad. Go Aragón, 31 de chinero de 2022

Referencias

 Vinclos externos 
  Pachina web oficial d'a IChP Ternasco d'Aragón.
  IChP Ternasco d'Aragón

Categoría:Carne de cordero
Ternasco d'Aragón